2001D0393 — SL — 16.04.2002 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 4. maja 2001 o določitvi pogojev zdravstvenega stanja živali in veterinarskega certificiranja za uvoz jajc prostih specifičnih patogenih organizmov iz držav nečlanic ter o sestavi seznama držav nečlanic, iz katerih države članice dovolijo uvoz takšnih jajc (notificirano pod dokumentarno številko K(2001) 1174) (Besedilo velja za EGP) (2001/393/ES) (UL L 138, 22.5.2001, p.31)

spremenjena z:









▼B

ODLOČBA KOMISIJE

z dne 4. maja 2001

o določitvi pogojev zdravstvenega stanja živali in veterinarskega certificiranja za uvoz jajc prostih specifičnih patogenih organizmov iz držav nečlanic ter o sestavi seznama držav nečlanic, iz katerih države članice dovolijo uvoz takšnih jajc

(notificirano pod dokumentarno številko K(2001) 1174)

(Besedilo velja za EGP)

(2001/393/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega stanja živali, ki urejajo trgovino med državami članicami Evropske skupnosti in uvoz perutnine in valilnih jajc iz tretjih držav ( 1 ), kakor je bila nazadnje spremenjena z Direktivo 1999/90/ES ( 2 ), in zlasti členov 23, 24(2), 26 in 27a Direktive, ob upoštevanju naslednjega: (1) Jajca prosta specifičnih patogenih organizmov (SPF) so valilna jajca, ki se uporabljajo za diagnostične postopke v laboratorijih, za proizvodnjo in preskušanje cepiv ter za raziskovalne in farmacevtske namene in morajo biti označena z žigom. (2) Uredba Sveta (EGS) št. 2782/75 z dne 29. oktobra 1975 ( 3 ) o pridelavi in trgovanju z valilnimi jajci in s piščanci domače perutnine določa zahteve za označevanje valilnih jajc, njena izvedbena Uredba Komisije (EGS) št. 1868/77 ( 4 ) pa določa podrobna pravila uporabe zlasti v zvezi z označevanjem valilnih jajc. (3) Jajca SPF niso primerna za prehrano ljudi. (4) Jajca SPF kot takšna niso posebej opredeljena v zakonodaji Skupnosti, zato je treba zanje sprejeti posebno opredelitev. (5) Jajca SPF je treba proizvajati v skladu z veljavno Evropsko farmakopejo ( 5 ), ki določa zahteve. (6) Te posebne značilnosti bi morale preprečiti vnos aviarne influence, atipične kokošje kuge in drugih bolezni perutnine v Skupnost pod pogojem, da se uporabljajo vse druge določbe te odločbe. (7) Države članice želijo uvažati jajca SPF iz držav, ki ne veljajo za proste atipične kokošje kuge in aviarne influence, vendar lahko za ta določeni proizvod ponudijo zadovoljiva jamstva glede zdravja živali. (8) Jajca SPF se lahko uporabljajo samo v objektih, kjer jih je treba po uporabi uničiti ali tako drugače obdelati, da se prepreči vsakršna nevarnost za širjenje bolezni. (9) Za tovrstna jajca je treba sestaviti zdravstveno spričevalo in ustrezni seznam držav nečlanic, ki lahko uporabljajo to spričevalo za izvoz takšnih jajc v Skupnost. (10) Ukrepi, predvideni s to odločbo, so v skladu z mnenjem Stalnega veterinarskega odbora – ob upoštevanju naslednjega: SPREJELA NASLEDNJO ODLOČBO:







Člen 1

V tej odločbi se uporablja naslednja definicija: „Jajca prosta specifičnih patogenih organizmov (SPF)“ so valilna jajca, kakor jih določa člen 2(2) Direktive Sveta 90/539/EGS, pridobljena od „piščančjih jat prostih specifičnih patogenih organizmov“, kakor je opisano v Evropski Farmakopeji, in so namenjena le za diagnostično, raziskovalno ali farmacevtsko uporabo.

Člen 2

1. Države članice dovolijo uvoz jajc SPF iz držav nečlanic ali delov držav nečlanic, naštetih v Prilogi I, če izpolnjujejo zahteve ustreznega zdravstvenega spričevala iz Priloge II in če jih spremlja takšno pravilno izpolnjeno in podpisano spričevalo.

2. Države članice dovolijo uvoz jajc SPF le, če so označena z žigom, na katerem je kodna oznaka ISO države in številka dovoljenja obrata in če ima njihovo pakiranje enake podatke, ki so dobro vidni in čitljivi ter kažejo na to, da pošiljka vsebuje ta posebni proizvod; poleg tega je treba po uvoznem pregledu pošiljko prepeljati neposredno do končnega namembnega kraja. Takšno označevanje je v skladu s splošnimi zahtevami za trženje jajc iz člena 6 Uredbe (EGS) št. 2782/75, kakor je bila nazadnje spremenjena, in njene izvedbene Uredbe (EGS) št. 1868/77.

Člen 3

Neporabljena jajca, ves embalažni material ter vse odpadne dele ali odpadne proizvode jajc je treba po uporabi sežgati ali tako drugače obdelati, da se prepreči širjenje bolezni.

Člen 4

Ta odločba se uporablja za jajca prosta specifičnih patogenih organizmov, certificirana od 30. aprila 2001.

Člen 5

Ta odločba je naslovljena na države članice.









PRILOGA I

Države nečlanice, ki lahko uporabljajo spričevalo iz Priloge II k tej odločbi za uvoz jajc prostih specifičnih patogenih organizmov (SPF) v Evropsko Unijo so države, naštete v delu I Priloge k Odločbi Sveta 79/542/EGS.

▼M1









PRILOGA II